Primer dietari entre solsticis: Dimecres, 1 de desembre de 2010\nLa major filtració de documents secrets de la història. Així anomenava El País, diumenge passat, l’esbombament dut a terme per l’organització Wikileaks en col·laboració amb diversos diaris americans i europeus –entre ells el rotatiu espanyol-, del contingut de més d’un quart de milió de missatges del Departament d’Estat dels Estats Units. Sortien a la llum informacions que debilitaven la política exterior nord-americana i que podien incomodar mandataris de mig món.\nAvui, llegeixo a la web d’El País l’enèsima entrega de les informacions de Wikileaks. La d’avui és especialment feridora: parla de les gestions del govern Bush amb el govern Zapatero per tancar la investigació judicial que a Espanya s’estava duent a terme per la mort del càmera de televisió José Couso. Recordeu José Couso? Estava prenent imatges des d’una terrassa de l’Hotel Palestine de Bagdad, el 2003, quan un tanc de l’exèrcit dels Estats Units va disparar un projectil al pis de sobre. Doncs bé, El País publica que l’ambaixador nord-americà a Espanya, Eduardo Aguirre, va enviar un telegrama confidencial a finals de 2005 on afirmava: “Els ministres espanyols estan treballant perquè no prosperin les ordres de detenció internacional”, en referència als tres militars identificats com a responsables d’haver disparat contra l’Hotel Palestine. Aquests ministres, segons El País, eren Juan Fernando López Aguilar, de Justícia, Miguel Ángel Moratinos, d’Afers Exteriors, i María Teresa Fernández de la Vega, vicepresidenta del govern espanyol.\nTres preguntes al respecte. La primera: perquè els Estats Units, els amos del món, tenen por d’un procés judicial que es du a terme en un país tan insignificant com Espanya? La segona: com es compagina la progressia i el bon rotllo del govern espanyol amb la hipocresia de la realpolitik? I la tercera: què hi dirà, a tot això, la ministra d’Exteriors Trinidad Jiménez?\n Hotel on s’allotjaven els periodistes que cobrien la invasió nord-americana de l’Iraq.\nEtiquetes de comentaris: Estats Units, Internacional, Iraq, Periodisme, Política, Premsa\nDilluns, 13 de desembre de 2013\nDiumenge, 12 d'octubre de 2010


Acord per impulsar un model urbà a La Maquinista amb més habitatge, comerç de proximitat i zones verdes | Habitatge\nAcord per impulsar un model urbà a La Maquinista amb més habitatge, comerç de proximitat i zones verdes\n16/07/2021 - 16:22\nUrbanisme i infraestructures. El pacte amb els promotors redueix l’ampliació prevista del centre comercial a la meitat, de 42.000 a 21.000 metres quadrats, per diversificar-ne els usos.\nAcord històric per impulsar un model urbà a La Maquinista, amb més habitatge, comerç de proximitat i zones verdes, que afavoreixi la vida veïnal, la connexió dels barris i la integració urbana. El pacte amb els promotors, l’empresa URW, redueix l’ampliació prevista del centre comercial a la meitat, de 42.000 a 21.000 metres quadrats, per diversificar-ne els usos.\nLa nova proposta és fruit de tres anys de treball amb els promotors per reorientar el projecte del 2015 i prioritzar-hi el benestar veïnal i la vida de barri. L’aprovació d’un nou pla urbanístic permetrà fer efectiu el canvi de model.\nLa prioritat, l’habitatge\nLa reducció de l’ampliació del centre comercial permetrà crear 15.000 metres quadrats més d’habitatge del que es preveia al projecte inicial, fins a un total de 65.000 metres quadrats. En concret, es construiran 812 pisos, 294 dels quals seran protegits.\nA més, la incorporació al pla urbanístic del sector del Potosí permetrà crear 218 pisos protegits més.\nTambé es destinaran 5.000 metres quadrats a oficines, espais de cotreball o gimnasos, i 1.000 metres quadrats a comerç de proximitat.\nUn espai integrat amb l’entorn\nL’acord inclou també fixar una altura màxima de 17 plantes per als edificis d’habitatges, impulsar el transport no contaminant i crear una parcel·la d’equipament públic al voltant de l’Escola La Maquinista per separar-la del centre comercial i permetre’n una ampliació.


Trasplant de Tomaqueres a l'inici del cicle de cultiu a Can Puxic\n15 agost, 2018 5 octubre, 2019 Horticultura 0\nAvui us ensenyem la primera fase del cultiu de tomàquet a Can Puxic. Tot comença amb el trasplant de tomaqueres, un cop tenim el planter llest per ser plantat als sacs de cultiu. Aleshores, tenim unes mini-tomaqueres que fan uns 12 cm d’alt.\nCom fem el trasplant de les tomaqueres?\nCom ja sabeu, el cicle de cultiu del nostre tomàquet Cherrie Puxic dura un any sencer. Per aquest motiu, aquesta fase del procès s’ha de fer tenint en compte tots els paràmetres perquè la planta creixi sana i forta.\nAixí doncs, acondicionem els hivernacles fent una exhaustiva neteja i col·locant nous plàstics blancs al terra. Escollim el color blanc perquè és un excel·lent reflector de la llum. D’aquesta manera, tota la llum que arriba al terra es reflexa a les tomaqueres. A més, creem un ambient idoni de temperatura, humitat, llum, CO2 que es mantindrà al llarg del cicle de cultiu. Tots els materials, són desinfectats i reutilitzats fins que es fan malbé i, per tant, acaba la seva vida útil. Aleshores, els portem a una empresa que els recicla degudament.\nA continuació, preparem el reg de goter, col·locant una mini-manguereta en cada sac de cultiu. Aquests goters, mitjançant el nostre software especialitzat, nomès administren aigua les tomaqueres quan aquestes tenen sed. D’aquesta manera, optimitzem l’ús d’aquest recurs natural i escàs.\nFinalment, revisem tot el sistema de calefacció o il·luminació. Un cop tot està correcte, es planta el planter col·locant una planta a cada sac, com podreu veure al següent video.\nEn acabar de plantar tot el planter, com hem comentat, les tomaqueres medeixen poc més de 12cm. En les següents tres setmanes, ja faran mig metre i, en acabar el cicle de cultiu, passats nou mesos, arribaran a 12m.\nFinalment, és important anar controlant el creixement de la planta al llarg de tot el cicle per vigilar la incidència de plagues i malalties. Mentre creixen, degut a l’alçada que assoleixen, també les anem baixant, distribuint horitzontalment al llarg de l’hivernacle.


Psicosomática - Página web de roigmir\nEl terme Psicosomàtica s'utilitza per referir-se a un determinat trastorn físic a on els factors psicològics juguen un paper molt important, és a dir, quan contribueixen, en diferent mida, a la iniciació, evolució o empitjorament d'una determinada malaltia orgànica o d'un patiment físic.\nEn general, es tendeix a pensar que les alteracions psicològiques només causen tristesa, angoixa, plor, sentiments negatius i altres símptomes que no tenen que veure amb el cos, però aquesta idea és errònia ja que les emocions influeixen en l'organisme, de la mateixa manera que aquest influeix en les emocions.\nPer entendre la naturalesa i símptomes dels Trastorns Psicosomàtics és indispensable considerar la ment i el cos com un tot integrat. D'aquesta manera, apareixen els trastorns psicosomàtics, influenciats per l'estat psíquic de la persona i que poden afectar tots els aparells o sistemes orgànics. Serien el factors psicològics els que exercirien un pes més determinant.\nTrastorns psicosomàtics més comuns\nTrastorns cutanis Acne, Dermatitis, Alopècia, Èczemes, altres Alteracions cutànies.\nTrastorns respiratoris Asma bronquial, Hiperventilació.\nTrastorns gatrointestinals Gastritis, úlcera, Colitis, Estrenyiment, Diarrees.\nTrastorns osteomusculars Torticolis i Cefalees tensionals, que es manifesten com un mal de cap, migranyes, que afecta també als músculs del cap i del coll. Mals d'esquena. Dolor en les extremitats, abdominals, en les articulacions, en el pit.\nConseqüències originades per de la influència dels factors psicològics en una determinada malaltia mèdica\nAlteració en el curs de la pròpia malaltia.\nInterferència en el seu tractament.\nConstitueix un factor de risc addicional per la salut de la persona.\nAgreuja els símptomes de la malaltia a través de respostes fisiològiques associades a l'estrès.\nFactors que influeixen en l'aparició d'un Trastorn Psicosomàtic\nCaracterístiques personals del pacient.\nPersonalitat que dificulta expressar sentiments. Al no expressar els estats d'ànim negatius, es poden inhibir o activar sistemes orgànics que, mantinguts en el temps, poden donar lloc a un trastorn psicosomàtic com una via d'escapament per expressar l'emoció.\nPresència d'estressos ambientals i de respostes fisiològiques associades a ells.\nDificultats per afrontar factors estressants generals.\nEstratègies d'afrontament negatives.\nConductes relacionades amb la salut.\nHabitualment, els pacients amb un Trastorn Psicosomàtic estan convençuts de que la seva malaltia és física i real i no entenen massa bé que és el que els passa. Realitzen un llarg recorregut per diferents especialistes mèdics sense que ningú pugui trobar l'origen i/o la causa dels símptomes que presenten. En ocasions, arriben a la consulta del professional en salut mental com a últim recurs, mostrant-se reticents, doncs als pacients amb aquest tipus de trastorn, al principi els hi costa molt creure que un símptoma físic tingui una causa psicològica i no entenen com aquest professional els pot ajudar.\nAbans de l'abordatge psicoterapèutic, en els casos associats a malalties orgàniques, és fonamental i prioritari atendre la simptomatologia somàtica acudint a l'especialista mèdic corresponent.\nLa intervenció terapèutica en aquests casos és farmacològica i psicològica.\nEl tractament s'inicia amb una correcta avaluació. S'ha d'entendre d'a on provenen les molèsties físiques i canviar allò que les provoca.\nTenint en compte que els factors psicològics són els que exerceixen la influència més determinant en els Trastorns Psicosomàtics, l'enfocament terapèutic més recomanat és la psicoteràpia, la qual s'adapta al tipus de pacient i símptoma. La teràpia cognitiu-conductual és la que ha aconseguit els millors resultats a l'hora de fer front a aquest tipus de trastorns amb la finalitat de que el pacient aconsegueixi controlar els seus nivells d'ansietat i no utilitzi el seu cos com a via de descàrrega dels seus conflictes emocionals o psíquics.\nComprensió de com un factor psicològic causa un símptoma clarament físic.\nModificació d'aquells factors psicològics i característiques de personalitat que influeixen en la forma com el pacient afronta les situacions conflictives amb les que es troba.\nIntervenció sobre les situacions estressants que no funcionen be: situacions ambientals i relacionals.\nReconèixer les emocions i poder expressar-les. Aquest aspecte és fonamental per aconseguir la recuperació.\nDotar d'eines per identificar emocions, prendre consciència de quines coses estan passant i poder expressar-les.\nEntrenament en gestió de les emocions, especialment l'agressivitat.\nReducció dels estats d'ansietat i depressius que puguin estar associats, proporcionant sentiment de control.\nEstratègies d'afrontament a la malaltia física.


iProductivitat, les TIC per incrementar el rendiment de les persones | Post de Raúl Zambrano – Llibres gencat\nCiència i tecnologia / Economia i empresa\n30 Maig 2011 xarxes2 Comments\nEn canvi, el nou model empresarial en què vivim, basat en la gestió eficient de la connexió entre processos, persones i informació, exigeix d’uns nous professionals anomenats treballadors de la informació, centrats en processos no estructurats. Aquest nou perfil d’empleat requereix l’ús d’eines i tecnologies que n’augmentin les capacitats i el facin més eficient en els nous escenaris de treball (reunions, treball en equip, cerca i gestió de la informació, presa de decisions, comunicacions eficients, etc.).\nÉs aquí on hi tenen un paper molt important unes noves tecnologies, complementàries als sistemes de gestió (ERP, CRM…): les tecnologies de la iProductivitat. Es tracta d’eines, plataformes i solucions orientades a millorar la productivitat dels professionals en els àmbits de la comunicació, el treball en equip, la col·laboració, la cerca, l’emmagatzemament i la gestió de la informació.\nEs tracta de tecnologies com ara els espais de col·laboració, la missatgeria instantània, les solucions de mobilitat o les eines de cerca d’informació, que han demostrat el seu impacte en el compte de resultats de les empreses i en la seva capacitat d’innovar i ésser més competitives. Per aquesta raó es fa imprescindible que les empreses les adoptin d’una manera eficient i eficaç.\nCom podem aconseguir una millora de la productivitat de les organitzacions a partir de l’aplicació de les TIC?\nEn tenim prou amb incorporar les TIC a les nostres empreses o hem de dur a terme alguna acció més per garantir la seva aportació?\nCom podem treure profit de les tecnologies de la iProductivitat en el nostre dia a dia?\nQuins són els principals escenaris on podem treure’n aquest profit? Quins riscos, inhibidors i barreres hi ha? Quins beneficis aporta?\nA diferència de les tecnologies de la informació i la comunicació, destinades a automatitzar processos estructurats, aquestes eines d’iProductivitat requereixen ser utilitzades de manera homogènia a les organitzacions, des d’una visió estratègica i amb una cultura corporativa compartida, per tal de poder-ne maximitzar l’aplicació.\nLa guia iProductivitat, les TIC per incrementar el rendiment de les persones mostra a les empreses quines són aquestes tecnologies i eines, en quins escenaris s’apliquen, i, sobretot, comparteix les bones pràctiques en la seva utilització.\nPodeu accedir al contingut d’aquesta i altres publicacions d’ACC1Ó mitjançant l’Anella, portal de coneixement i networking d’ACC1Ó.\nTècnic de Gestió de la Innovació. Centre d’Innovació Empresarial\nAltres títols sobre productivitat a Publicacions de la Generalitat\nACC1Ó, Empresa, Innovació, iProductivitat, Productivitat, Raúl Zambrano, TIC\nL’aplicació parlamentària del principi de subsidiarietat | Post de Miquel Palomares Amat\n2 thoughts on “iProductivitat, les TIC per incrementar el rendiment de les persones | Post de Raúl Zambrano”\n30 Maig 2011 a les 5:30 pm\nTrobo molt interessant el tema: com la tecnologia pot ajudar a incrementar la productivitat de les persones.\nEl que cal, però, és tenir molt ben definits els objectius d’ús de les TIC, per a què volem usar aquell recurs tecnològic i què pretenem aconseguir. També definir-ne la resta d’aspectes: responsabilitat, periodificació i indicadors. Amb aquests elements definits, ens serà molt més fàcil determinar quines eines usem; volem debatre al voltant d’un tema i fer-ho amb moderador? aleshores usarem un fòrum; volem compartir les darreres versions de fitxers de documents o multimèdies? ens caldrà un repositori/explorador; ens sembla que cal comunicar notícies del sector? segurament una eina en format bloc serà molt apta… I així successivament…\nEl treball col·laboratiu presencial i en entorns virtuals a les organitzacions s’està manifestant com un dels recursos més valuosos de què disposem persones i institucions actualment 🙂\nRaul Zambrano Izcara ha dit:\n09 Juny 2011 a les 5:42 pm\nUn altre tema important és aconseguir augmentar la productivitat de les persones o col·lectiu de persones un cop identificats aquests objectius.\nEl principal problema és que es tendeix a caure en l’error de pensar que amb la simple implantació de la tecnologia ja n’hi ha prou. A vegades no es té en compte que aquesta tecnologia la fan servir les persones i la resistència al canvi és la principal barrera.\nCom la majoria d’eines i tecnologies la millor manera de facilitar la seva adopció i la posada en marxa de bones pràctiques en comú és la formació (segons les necessitats de cada treballador) i la comunicació.\nAquestes tecnologies són eines i, per tant, cal que els seus usuaris facin servir un conjunt de bones pràctiques. No obstant, aquestes han de ser homogènies a tota l’organització (cultura corporativa) i liderades, a més, des de la direcció amb una visió estratègica.\nL’exemple més clar és el del correu electrònic. Pràcticament totes les empreses tenen un gestor de correu però, si no se’n fa un bon ús, pot esdevenir un lladre del temps i la principal font d’improductivitat dins de l’organització.


Pingtwitter - les millors ofertes d’iPod touch barates per al desembre de 2020\nLes millors ofertes econòmiques d’iPod touch per al desembre de 2020\nSi esteu comprant les millors ofertes d’iPod touch del 2020, heu arribat al lloc adequat. La guia de Pingtwitter sobre les millors vendes d’iPod touch reuneix totes les millors ofertes de l’iPod touch en un sol lloc, cosa que facilita trobar el millor preu al dispositiu d’entreteniment portàtil d’Apple.\nL'iPod touch és bàsicament un iPhone sense connectivitat 3G i 4G: és un ordinador de pantalla petita i un dispositiu de jocs, amb Bluetooth i Wi-Fi, de manera que podeu utilitzar-lo per a trucades i missatges de text quan tingueu una connexió Wi-Fi. , utilitzant els gustos de WhatsApp i FaceTime. L'iPod touch és molt popular entre els pares que compren un dispositiu de jocs i vídeo per a nens més butxaca que un iPad, però també és un dels millors reproductors multimèdia que hi ha, de manera que també troba una casa amb aficionats a la música.\n• Vegeu elmillors ofertes d'iPad\nTant si es tracta de l’iPod touch de 7a generació que esteu buscant, com si es tracta d’un acord amb l’iPod touch 6a generació, la nostra guia té tots els millors preus disponibles en línia per a una comparació ràpida. Fins i tot podeu comparar els preus de totes les ofertes d’iPod touch disponibles per als models de 32 GB, 128 GB i 256 GB.\nUtilitzeu els gràfics de comparació següents per filtrar les millors ofertes disponibles en els models d’iPod touch de 32 GB, 128 GB i 256 GB. També trobareu l’iPod touch en una gran varietat de colors per adaptar-se a qualsevol estil, així que assegureu-vos de filtrar-los per trobar la millor oferta d’iPod touch per al model i el color que vulgueu.\nHem proporcionat guies separades tant per a les ofertes d’iPod touch de 7a generació com per a les d’iPod touch de 6a generació, així que navegueu fins al contingut del vostre cor per trobar el vostre iPod touch al millor preu disponible. A més, aquestes ofertes es comproven diàriament, així que assegureu-vos de tornar-les a comprovar regularment per obtenir millors preus i ofertes d’iPod touch més econòmiques.\nLes millors ofertes d’iPod Touch (7a generació) el 2020\nFeu clic a 'Mostra' a continuació per mostrar filtres que us permetin triar la capacitat de l'iPod touch que desitgeu, amb les millors ofertes revelades a l'instant.\nLes millors ofertes d'Apple Touch d'Apple d'avui (de 7a generació) Amazon Veure Amazon similars No hi ha informació de preus Consultar Amazon Comprovem més de 130 milions de productes cada dia per obtenir els millors preus\nLes millors ofertes d’Apple iPod Touch (6a generació) el 2020\nFeu clic a 'Mostra' a continuació per mostrar filtres que us permetin triar la capacitat i el color de l'iPod touch que vulgueu, amb les millors ofertes revelades a l'instant.\nLes millors ofertes d'Apple iPod Touch d'avui (6a generació) Amazon Veure productes similars d'Amazon No hi ha informació de preus Consultar Amazon Comprovem cada dia més de 130 milions de productes per obtenir els millors preus\nLes millors ofertes de SIM només\nAmazon Fire HD 8 Kids Edition contra Samsung Galaxy Tab A8: quina tauleta infantil és la millor per a la vostra família?\naspiradora de cotxes a prop meu\nxbox one s d'emmagatzematge ampliable\ndata de març de l'esdeveniment Apple\nolla de duo instantània més 3 qt\nApareixen Philips Hue Lily i Philips Hue: quina llum d’humor a l’aire lliure brilla més?\nAixí hauria de ser un MacBook Pro ecològic i actualitzable per l’usuari


Iceta puja al carro de l’unionisme més ranci ! directe!cat\nDiu a la SER que la porposta de declració “és l’agressió més greu al nostre sistema d'ençà que estem en democràcia” i que s'ha d'aturar abans no arribi al Ple del Parlament\nDesprés del cop de força institucional dels independentistes amb l’entrada a registre de la declaració de Junts pel Sí i la CUP, Iceta ha reaccionat i ho ha fet per la via fàcil. El líder dels socialistes catalans ha optat pel llenguatge de l’unionisme espanyol més ranci atribuint a l’independentisme un cop d’Estat.\ndeclaració, Miquel Iceta, PSC, PSOE\nAquest matí Miquel Iceta ha estat a Cadena SER per entrevistar-se amb Pepa Bueno i el socialista, igual que ahir, ha estat contundent i ha fet ús d’un discurs més propi d’un líder del PSOE que del PSC. Iceta ha assegurat al programa ‘Hoy por Hoy’ que el pols independentista és “l’agressió més gran al nostre sistema de convivència des que estem en democràcia”, sumant-se així al discurs demagògic de la segregació. D’aquesta manera Iceta s’ha sumat al carro d’un discurs que sap perfectament fals i ha dit que aposta per “dir adéu a una proposta que ens està fent perdre el temps i ens divideix”\nLa solució democràtica d’Iceta és no votar\nIceta també ha pujat al tren de dir que el procés independentista català no és democràtic, malgrat ser testimoni de primera línia del que està sent un procés transversal, constituent i participatiu i per tant més democràtic que qualsevol altre. En aquest sentit, Iceta ha dit que el PSC es planteja recórrer la resolució de Junts pel Sí i la CUP davant el Tribunal Constitucional abans que es discuteixi al ple del Parlament perquè segons consideren “és gravíssim que se sotmeti a votació d’aquest tipus”.\nD’aquesta manera Iceta es distancia de la proposta de resolució de Ciudadanos i el Partit Popular i planteja impedir la votació de la declaració imdependentista. “Cometen un error com un piano al voler combatre la resolució de Junts pel Sí amb un altre text quan el que s’ha de fer és tot el possible perquè ni arribi al ple perquè sigui aprovada”, ha etzibat. De fet, el líder de Ciudadanos Albert Rivera ahir porposava dur la Masea del Parlament al TC si admet a tràmit la porposta.\nDóna les gràcies a Rajoy\nIceta ha agraït durant l’entrevista que el president del Govern Espanyol hagi convocat al PSOE, Ciudadanos i Podemos per coordinar-se en la resposta a la resolució independentista i ha dit que “Rajoy per fi fa alguna cosa positiva i se’n adona de la gravetat de la situació. Segons Iceta, Rajoy fa quatre anys que perd el temps i ha deixat que el problema creixi “fins a dimensions que mai abans havíem conegut”\n31 d'octubre de 2015, 20.16 h\nPer què s'eixuga la suor, a la foto, el CAPITÀ BALLERUGUES ? que potser acabava de fer un altre numeret còmico-musical-bailable com en aquell miting famós?\nAquest IZ no para, crec que pretén superar com ballarina a la Isadora Duncan i a la Marta Carrasco juntes.\n31 d'octubre de 2015, 19.41 h\nEsta gente que se dicen sociatas son más falsos que el duro sevillano de mis abuelos, siempre van donde sopla el viento y me apuesto lo que sea que si el proceso tira adelante se apuntan al carro, espero que si asi pasara les metamos una buena patada en el culo aunque tengo entendido que esto del culo a este pájaro le gusta VISCA CATALUNYA LLIURE\n31 d'octubre de 2015, 13.49 h\nSi tots els que composaven el PSC en els anys 30 i que var-en morir per defendre Catalunya aixequessin el cap, quedarien esfereïts al veure on anat a parar el seu partit , avergonyits per com i en que s'ha transformat. Dirien que això no es el que van defendre donant la seva vida. La història jutjarà a tots els neopsc (que per cert s'haurien de treure la C que reneguen), no pas com a gloriosos, si no com penosos i trists botiflers.\n31 d'octubre de 2015, 11.53 h\nPregunta, hi ha socialisme a españa i sobretot obrero? si més no a Catalunya ja ha perdut la O i la C què els queda? un ballador de música obscena? POBRES OBRERS a sobre maltractats per dir-los tontos i anyells, sort en tenen que són pocs i encara en són masses però cecs i sords. És una pena! Des d'ara es diran CAN PENA, les noves sigles del PSC.... CP\n31 d'octubre de 2015, 10.18 h\n31 d'octubre de 2015, 09.48 h\nLA REVOLUCIÓ CATALANA NO S'ATURARÀ PRTI QUI PETI\nHEM DE MATAR LA MOSCA COLLONERA.\nMORT L'INSECTE, MORTA LA INFECCIÓ\n31 d'octubre de 2015, 09.40 h\n#11 QUERIDA NAZI, COMO PUEDES VER EL SECRETARIO DE LA ONU DESMIENTE EXPLICITAMENTE TU FALSO DICTAMEN Y TUS CONTINUAS MENTIRAS.\n31 d'octubre de 2015, 07.28 h\n31 d'octubre de 2015, 00.11 h\npsc contra el català a Lleida! El psc+pp+ciudadanos de Lleida prohibeix l'ús del català com a llengua preferent, en contra de totes les entitats ciutadanes. La Plataforma per la Llengua inicia una campanya contra la prohibició del psc/pp/ciudadanos a Lleida\n30 d'octubre de 2015, 23.50 h


Nicolas Sarkozy es casa en terceres núpcies amb la model Carla Bruni\n13 maig 2021 08:53\nLa parella es donà el «sí» en una cerimònia «de vint minuts» a l'Elisi\nTres mesos i mig després del seu segon divorci i quan la seva popularitat cau en picat en els sondejos, el president francès, el conservador Nicolas Sarkozy, es casà ahir a l'Elisi amb la cantant i exmodel italiana Carla Bruni. Fou el batle del selecte districte VIII de París, François Lebel, qui oficià una cerimònia que va durar «uns 20 minuts». Lebel mateix va ser qui donà la notícia i posà fi a setmanes de rumors de casament. «He casat dues persones que viuen en el 55 del carrer Faubourg Saint-Honoré» (adreça de l'Elisi), digué Lebel.\nLa nuvia, de 40 anys, anava vestida de blanc per al seu primer matrimoni. Estava «radiant», segons el batle, per qui el nuvi, de 53 i president des de maig passat, «tampoc no estava malament». Acompanyats per una vintena de familiars i amics en aquesta cerimònia «íntima», a la primera planta del palau presidencial, els dos estaven «emocionats i feliços» i, segons la tradició, varen intercanviar anells i una besada.\nAmb la memòria alterada potser per aquesta experiència «excepcional», Lebel comentà que era el primer president de la República que es casava durant el seu mandat. A la V República, sí, però no en les anteriors: el protestant Gaston Doumergue ho va fer el 1931. Tanmateix és cert que Sarkozy és el primer president de la República que s'ha divorciat en els primers mesos del seu mandat i també el primer que es casa tres vegades.\nSarkozy té tres fills -dos del seu primer matrimoni i un del segon-, mentre que Bruni és mare d'Aurélien, de sis anys, fruit de la seva relació amb el filòsof Raphael Enthoven. Nascuda a Itàlia en el si d'una família molt rica i musical, Bruni anà a viure França amb els seus familiars a començaments dels anys 70, fugint de l'amenaça de les Brigades Roges. El cap d'Estat i Bruni es conegueren a finals de novembre a casa del publicista Jacques Séguéla, artífex de les campanyes electorals del socialista François Mitterrand.


Comte de Saint-Simon - Wikisofia\nAvís: El títol a mostrar «Comte de Saint-Simon» sobreescriu l'anterior títol a mostrar «Saint-Simon, comte de».\nFilòsof, historiador i polític francès, un dels fundadors de la sociologia moderna, creador del moviment del saint-simonisme, el pensament del qual va influir en el positivisme de Comte i en el socialisme francès. La seva obra s'emmarca en el trànsit entre la Il·lustració i el positivisme, i apareix com un dels fundadors del socialisme utòpic.\nVa ser educat en les idees il·lustrades i probablement va tenir a d'Alembert com preceptor. Va participar en el cos expedicionario francès que lluito en favor de la guerra d'independència americana a les ordres de Washington i, posteriorment, va recolzar la Revolució Francesa. La majoria de les seves primeres obres daten de l'època de l'Imperi Napoleònic, sent la primera d'elles les Cartes d'un habitant de Ginebra als seus contemporanis (1802), obra en la qual ja assenyala les bases de la seva orientació posterior, a saber, que el progrés de la ciència comporta un canvi radical de la vida humana, una important mutació social que sorgeix a partir de la indústria i és fruit de la revolució científica. La reflexió de Saint-Simon es basa simultàniament en els efectes de la Revolució Francesa i en els de la Revolució Industrial. La revolució merament política no és suficient per a portar a un nou ordre més just sinó que és precisa una revolució econòmica, ja que amb l'aparició de la gran indústria les bases de la societat han canviat substancialment. (De vegades s'ha assenyalat que aquesta tesi de la importància cabdal de l'estructura econòmica és precursora de les idees del materialisme històric de Marx.)\nEn la seva Introducció als treballs científics del segle XIX (1808), Saint-Simon advoca per una rehabilitació del paper del treball social que ha de conduir a un ordre nou i a una organització científica de la societat, basat en la ciència, la indústria i una nova religió. Apel·la als artistes i intel·lectuals perquè posin les seves obres a actuar com propagadors i propagandistes d'aquest nou ordre social, i apel·la als grans industrials i científics com els dirigents d'aquest nou ordre social positiu. Aquesta tesi la va elaborar conjuntament amb A. Thierry en la seva obra Sobre la reorganització de la societat europea (1814). Posteriorment va publicar les revistes La Indústria i L'organitzador. Durant un cert temps (1817-1824) se'l va associar com a col·laborador A. Comte, sobre qui va exercir una gran influència, i amb qui va publicar Del sistema industrial (1820-22) i El catecisme dels industrials (1823-24), encara que posteriorment es distanciarien.\nDavant els canvis introduïts pel desenvolupament de la ciència i la indústria, propugna la necessitat d'una reorganització social que acabi amb els vestigis del ancien régime. Considera que la història de la humanitat està regida per dues forces: la de l'hàbit i la del canvi, que originen períodes crítics, en els quals es produeixen transformacions i s'efectua la liquidació de les estructures anquilosades en el passat, i períodes orgànics. La moderna societat industrial que succeeix a les societats teològiques i militars necessita canviar les seves estructures i donar lloc a un nou ordre social i econòmic capaç de realitzar el conjunt de les virtuts humanes i permetre el ple desenvolupament de totes les capacitats productives de la humanitat gràcies al govern de les elits intel·lectuals. Aquesta nova estructuració social no persegueix un igualitarisme, que és declarat per Saint-Simon com plenament impossible i indesitjable, sinó que s'ha de basar en una estructura en la qual els dirigents han de ser els directors de fàbriques, els científics, enginyers i artistes que han de governar a la majoria de productors.\nPerò aquesta estructura, originada per la necessitat del desenvolupament de la producció, no ha de ser una nova forma de govern de les persones, sinó una nova forma de govern sobre les coses. ja que considera impossible l'anivellació de classes, considera també que la moral i els sistemes d'idees han de ser diferents en cada nivell social. Així, els enginyers i industrials saben que tot està regit pel principi de gravitació, mentre que les classes populars necessiten creure en Déu, que és una versió antropomorfitzada i popularitzada d'aquell mateix principi gravitatori.\nVa elaborar també un «nou cristianisme» (Nou cristianisme 1825, obra que va deixar inacabada) per a substituir la vella religió, inadequada per als temps moderns. En el nou cristianisme, l'imperatiu fonamental és la justícia social, la seva virtut principal la fraternitat, i l'Església se substitueix pel Taller. Saint-Simon va gaudir de certa popularitat i, a més d'influir decisivament sobre Comte i l'inici del positivisme, va tenir molts deixebles, entre els quals van destacar Barthélemy Prosper Enfantin i Saint-Amand Bazard, que van desenvolupar les idees de Saint-Simon donant lloc al moviment revolucionari conegut com a saint-simonisme, que va influir sobre el desenvolupament de les idees del socialisme francès.\nLes seves obres estan editades en Oeuvres, 6 vols, Anthropos, París, 1966. A més poden consultar-se: La psysiologie sociale, oeuvres choisies, PUF, París 1965, i Saint-Simon, recueil de textes, PUF, París 1969.\nPodeu /w/images/c/c2/Saintsim.ogg">descarregar el clip o descarregar un reproductor per a veure el vídeo al vostre navegador.\nObtingut de «https://www.wikisofia.cat/w/index.php?title=Autor:Saint-Simon,_comte_de&oldid=49610»\nDarrera modificació de la pàgina: 21 oct 2017 a les 01:07.


AVÍS IMPORTANT: TANCAMENT DEL CENTRE\nL'escola romandrà tancada fins a nou avís per ordre del Departament d'Educació com a mesura excepcional per contenir el coronavirus. Totes les actualitzacions al respecte les trobareu a la pàgina web del centre.\nCal que seguiu les indicacions, recomanacions i protocols que estableix el Departament de Salut pel que fa a la prevenció del virus. Podeu consultar tota la informació actualitzada sobre el coronavirus aquí.\nALUMNAT LLISTA D'ESPERA\nRESULTATS TEST DE NIVELL I SORTEIG PREINSCRITS


Avís Legal | www.beniarda.es\nhttp://www.beniarda.es, és un domini en internet titularitat de l’Excm. Ajuntament de Beniardà, CIF P0302700-J, amb seu i domicili social en Plaza Constitució, S/N, Telèfon 965 88 55 98 – FAX 965 88 55 26 i e-mail alcaldia@beniarda.es\nEls drets de propietat intel·lectual del contingut, informació, gràfics, disseny, multimèdia, aplicacions, productes, serveis i qualsevol un altre material d’aquest lloc web són propietat de l’Ajuntament, llevat que s’especifique el contrari. Queda, per tant, prohibida la seua còpia, reproducció, distribució, publicació, descàrrega, exhibició o transmissió en qualsevol format o mitjà, incloent mitjans electrònics, mecànics, reprogràfics, d’enregistrament o qualsevol un altre, sense el permís previ per escrit de l’Ajuntament i, si escau, del propietari del copyright o drets d’autor. Qualsevol ús no autoritzat de materials continguts en aquest web pot vulnerar lleis de copyright, de registre de marques, de drets de propietat intel·lectual, de privadesa, publicitat, i altra legislació sobre comunicació. Queda prohibida la utilització dels continguts d’aquest lloc web amb finalitats comercials o publicitaris. Els usuaris d’Internet que accedesquin a aquest lloc web poden visualitzar la informació continguda en el mateix i efectuar descàrregues o reproduccions privades en el seu sistema informàtic; no obstant açò, tal autorització no aconsegueix la cessió posterior a tercers dels elements reproduïts ni la seua instal·lació en un servidor connectat a Internet o a una xarxa local. Queda absolutament prohibida la distribució, modificació, alteració, cessió, comunicació pública i qualsevol altre acte que no siga expressament autoritzat per l’Ajuntament.\nL’Ajuntament té com una de les seues prioritats garantir el dret fonamental a la protecció de les dades personals, tant dels usuaris que es relacionen amb la seua Administració com dels propis empleats públics al seu servei. En aquest sentit, l’Ajuntament manifesta que el tractament de les dades de caràcter personal que puga resultar necessari per al desenvolupament de les seues competències a través del seu portal web s’ajustarà escrupolosament al que es disposa en la Llei Orgànica 15/1999, de Protecció de Dades de Caràcter Personal, i a la normativa de desenvolupament o connexa que puga resultar d’aplicació en l’actualitat o en un futur. En concret, totes les dades personals que puguen subministrar-se pels interessats a través d’aquest portal no seran destinats a finalitats diferents de les expressades en el moment de la seua aportació, segons el supòsit específic que es tracte, ni comunicats a tercers excepte en aquells supòsits legals en què puga procedir-se a aquesta comunicació o es compte amb el consentiment exprés de l’interessat. D’igual manera, el tractament dels mateixos s’efectuarà de manera confidencial. En qualsevol cas, l’Ajuntament podrà fer ús de les dades contingudes en els seus fitxers amb finalitats històriques, estadístiques o científiques. Els interessats seran informats de la incorporació de les seues dades personals a fitxers, automatitzats o no, de les finalitats, usos i, si escau, de les possibles cessions de les seues dades en el moment es recapten els mateixos. No obstant açò, i amb caràcter general, s’informa a tots els usuaris que en el cas d’aportar dades personals podran exercitar els drets d’accés, rectificació, cancel·lació i oposició dirigint-se per escrit al Registre d’Entrada de l’Ajuntament. Igualment, l’Ajuntament informa que ha desenvolupat una normativa interna, *desobligado compliment per a tots els empleats públics que tracten dades de caràcter personal, en la qual es contenen els procediments i les pautes que han d’observar-se en llaures al compliment de la normativa legal sobre protecció de dades de caràcter personal. I, especialment, normes d’informació i procediments per al tractament d’aquest tipus de dades i normes de seguretat (equips, instal·lacions, etc.) per a assegurar la integritat, confidencialitat i disponibilitat de la informació. Per a qualsevol dubte sobre la política de privadesa anteriorment expressada pot dirigir-se al telèfon 965 88 55 98 o remetre un correu electrònic a l’adreça alcaldia@beniarda.es indicant en el camp Assumpte ‘Protecció de dades personals’.


Què és el Calendari Solidari 2017? – Jordi Bru\nQuè és el Calendari Solidari 2017?\nEstic molt content de poder-vos presentar el projecte del “Calendari Solidari”.\nNo són només imatges, no és només un calendari, és molt mes!\nTOTS els beneficis es destinaran a les tasques que de manteniment i senyalització que fa la Secció Excursionista del Reus Deportiu. Per a poder portar a terme aquesta tasca, els fan falta recursos econòmics per a pagar els materials, sobretot els pals indicadors. Els que som de caminar per aquestes muntanyes, agraïm la presència d’aquestes indicacions per a no perdre’ns. Però aquests pals no es posen sols, hi ha un grup de gent al darrera que inverteix hores del seu temps lliure, de forma totalment altruista, perquè hi hagi camins amb bones indicacions.\nAgraïr també la col·laboració de Montsant Natura, sense el qual algunes de les imatges incloses no haguessin estat possibles.\nSi vols fer un regal per aquestes festes, i vols que a més tingui un valor afegit, aquest és el teu regal!\nEls podreu trobar a partir del 30 de novembre. En breu us direm totes les presentacions públiques que farem on el podreu comprar, així com també tots els establiments col·laboradors que en tindran a la venta.\nEspero que us agradi la idea, estic segur que a casa vostra hi pot quedar fantàsticament bé!\nPortada del Calendari Solidari 2017\nPortada i contraportada del Calendari Solidari 2017\nContraportada del Calendari Solidari 2017, on deixem molt clar on aniran destinats el diners\nPàgina interior del Calendari Solidari 2017\nTaller fotografico Galicia\nOn trobar el CS 2017


Muntanya de Montserrat | Hotel Florida Park\nVostè es troba a: GFH Hotel Florida Park -> Entorn -> Montserrat\n- MONTSERRAT - LA MONTANYA MÀGICA -\nMontserrat és una muntanya única al món, gràcies a la seva formació i la seva silueta\nConeguda com "La Muntanya Màgica" és bressol de llegendes i tradicions i lloc de pelegrinatge des de sempre, tant per als que busquen contemplar la bellesa natural de la muntanya i el seu entorn, com per als qui aprecien l'aspecte espiritual del Monestir i el Santuari.\nMontserrat, el nom del qual significa "Muntanya-Serrada", acull al centre de la muntanya el Santuari de la Verge "La Moreneta" i el Monestir Benedictí, que des de fa gairebé més de mil anys ha estat al servei de tots els pelegrins i visitants que vénen fins a aquest lloc sagrat.\nA Montserrat podrà trobar diàriament els monjos benedictins que resideixen al monestir, així com també podrà escoltar les veus del Cor de Nens Cantores més antic d'Europa. L'escolania de Montserrat la podrà escoltar de diumenge a divendres.\nQuè visitar a Montserrat?\nEl Santuari i el Monasteri\nAl recinte de Montserrat podrà visitar: el Santuari, la Basílica, la imatge de la verge "La Moreneta", a més del museu de Montserrat que disposa de sis col•leccions permanents, entre les que destaquen les de pintura amb obres de Picasso, Dalí, Degas, Monet, El Greco, Tiepolo, Caravaggio, entre d'altres pintors coneguts.\nLa Muntanya de Montserrat és parc natural i ofereix moltes possibilitats per als amants de la natura: rutes de senderisme, així com també opcions per a realitzar escalada de tots els nivells.\nUn cop estigui a la zona del Santuari, podrà accedir al cim de la muntanya o bé caminant per les rutes de senderisme (tingui en compte que el desnivell és important!) O utilitzant el sistema de funiculars i telefèrics que surten des del mateix Monestir i el porten fins al cim en un agradable recorregut d'espectaculars vistes.\nClick aquí per veure «Rutas de senderismo en Montserrat»\nClick aquí per veure «Funiculares y teleféricos de Montserrat»\nLa muntanya de Montserrat és gran, i es pot accedir des de les diferents poblacions que estan a la base (el Bruc, Monistrol, etc.).\nPer visitar la zona de la muntanya en la qual hi ha el Santuari, cal accedir a la muntanya per la població de "Monistrol de Montserrat": Un cop en aquesta població, només ens quedés l'últim tram d'ascens al Santuari que podrem fer tant en cotxe com en tren cremallera.\nARRIBAR DES DE L'HOTEL A MONISTROL DE MONTSERRAT\nHi ha 3 possibles rutes per carretera des del nostre hotel fins a Monistrol de Montserrat.\nNosaltres recomanem la ruta de la carretera C-32, té una durada de 1h 15m. aproximadament (distància de 69km per vies ràpides i un cost de peatges de 3,70 €).\nA Monistrol, pot aparcar el cotxe i prendre el cremallera o bé continuar en cotxe fins al Santuari.\nARRIBAR DES DE MONISTROL DE MONTSERRAT AL SANTUARI\nPer arribar des de la població de Monistrol fins al Santuari té dues opcions:\nAmb cotxe: es tracta d'una carretera de muntanya de 8,5km (16 minuts aproximadament). Està ben indicada i la carretera és bona, encara que té força revolts). Hi ha zona de pàrquing descobert a uns 600 metres del Santuari. Aquest pàrquing és de pagament i no és especialment barat, sobretot si es té en compte que l'estada serà de diverses hores.\nAmb Tren Cremallera: sens dubte, és l'opció que nosaltres recomanem ja que el trajecte al tren "cremallera" és ja de per si, una experiència que val la pena!\nLa sortida del cremallera està a la població de Monistrol (hi ha aparcament per a cotxe a la mateixa estació) i l'arribada just davant del monestir.\nAquest mitjà de transport li permetrà gaudir d'una visió privilegiada de l'espectacular entorn de la muntanya de Montserrat durant el recorregut.\nTots els trens cremallera de Montserrat, són panoràmics, tenen aire condicionat i estan adaptats per a persones amb mobilitat reduïda.\nVeure horaris i tarifes del Cremallera de Montserrat


La pandèmia es manté en fase d’estancament\nEl nivell de vacunació també té dificultats per créixer\nLa pandèmia de la Covid-19 es manté estancada a Catalunya amb la majoria d’indicadors fluctuant diàriament. La pressió hospitalària ha augmentat lleugerament amb l’ingrés de deu persones més en centres hospitalaris del país a causa de la Covid-19, segons indiquen les dades del Departament de Salut publicades aquest dimarts. Actualment hi ha 340 persones ingressades. Les unitats de cures intensives (UCIs) es mantenen en valors propers al centenar de persones crítiques, però de moment aquesta ocupació es manté per sota de forma sostinguda les darreres setmanes. Aquest dimarts hi ha 85 persones ocupant llits de crítics, tres menys que el dia anterior.\nAltres indicadors de l’epidèmia presenten augments com és ara el risc de rebrot, que passa de 51 a 55, o la incidència acumulada a 14 dies, amb un increment d’unes poques centèsimes, passant de 50,64 a 51,48 casos per cada 100.000 habitants. La velocitat de propagació també ha fet un pas endavant i se situa en un 1,10, mentre que la positivitat de les proves que es fan s’eleva fins a 1,86%. La mortalitat, en canvi, es manté igual que el dia anterior i el balanç continua en 24.016 morts.\nLa vacunació es manté també estancada i amb lleus increments. El 74,3% de la població té la pauta de la vacuna completa, mentre que el 75,7% té una primera dosi administrada i el 65,2% té almenys una dosi. Pel que fa a l’administració de la tercera dosi de reforç, aquest dimarts ja se n’havien posat 145.266. Aquesta dosi es va començar a posar a persones immunodeprimides i des de la setmana passada es va començar a posar a persones de 70 anys o més, conjuntament amb la vacuna de la grip. Quant a la vacunació, encara queda pendent ampliar els grups de població que es poden vacunar. Els EUA van autoritzar la setmana passada la vacunació a partir dels 5 anys, després que diverses companyies farmacèutiques hagin avançat en la recerca de vaccins eficaços i segurs per a la població infantil.


“En el musical, els nois aconsegueixen vivències inoblidables, plenes de valors”, Ricard Martí | Viu l'ESO a La Farga\nUn any més, el Musical de La Farga ha estat un èxit. La sisena edició ha transportat als alumnes i pares del col·legi al Far West, gràcies a l’esforç de molts. Més de 100 alumnes de l’ESO van participar, des de setembre, amb els càstings, fins al dia de la funció, el 16 de desembre. Tanmateix, ara ja no hi ha assaigs i els nois de l’ESO ho troben a faltar, ja que “a la majoria dels alumnes els agrada trencar amb la rutina acadèmica per dedicar-se, amb els companys, a ballar i actuar”, explica el Ricard Martí, professor d’Art i director del Musical.\nCom està Sr. Martí? Ha descansat aquest Nadal, després d’aquests mesos preparant el musical?\nSi, gràcies, he descansat… Però també és veritat que cada any em poso malalt els primers dies de vacances que és quan ja em deixo anar. Es veu que tot el procés i la tensió acumulades han de sortir per algun lloc!\nQue destacaria d’aquesta edició?\nCada nou musical intentem fer un pas endavant, volem fer un espectacle el més professional possible malgrat que treballem amb alumnes petits i adolescents. Aquest any, ens va sorprendre molt el càsting dels alumnes de 1r d’ESO, per l’entusiasme, preparació i actitud. Es comença a notar molt que són promocions que ja porten musicals des de ben petits. Pel que fa als balls, crec que “Let’s Go West!” va assolir un grau de sincronia envejable.\nDurant la sessió, està atent a cada moviment, pendent dels tècnics… Té temps per gaudir, com ho fa el públic?\nPer una banda no, ja que estic pendent d’un munt de coses que passen en escena, fora d’escena i en el comandament tècnic; però per altra banda ja estic acostumat i gaudeixo moltíssim quan les coses funcionen com estava previst. És molt gratificant veure representat, damunt de l’escenari, exactament allò que havies imaginat! Per deformació professional em passa el mateix quan vaig a veure teatre, òpera, musicals, etc. Sempre estic pendent d’un munt de coses que no són exactament allò que es veu. Aquest món m’agrada molt i gaudeixo d’aquesta manera!\nAbans del Musical, a l’ESO no hi havia un esdeveniment artístic semblant amb el qual els alumnes poguessin gaudir o demostrar el seu talent… Havien d’esperar a 4t d’ESO, per passar el càsting de l’obra de teatre… Però, des de fa 6 anys, el musical ha revolucionat una mica les aules, almenys durant el primer trimestre…\nDe mica en mica, anem aconseguint que tot el tema d’assaig repercuteixi el menys possible en el tarannà del curs, amb una bona planificació d’horaris, llistats d’alumnes, etc. També és veritat que tots hem après com fer-ho, a força d’anar rectificant errades. Els alumnes veuen el musical com un repte encoratjador i és molt bonic veure nois, de totes les edats, practicant diferents balls a l’hora del pati.\nVostè no pot estar sempre present durant els assaigs, per això delega la responsabilitat en alumnes de 1r i 2n de batxillerat. Ja es veu que connecten ràpidament amb els nois de Secundària…\nÉs veritat que el pes del musical recau sobre el grup d’alumnes de 2n de Batxillerat, confio molt en ells i mantenim una comunicació constant. Però miro d’anar passant pels moments d’assaig en les hores lliures, comentem el procés i mantenim tot controlat en tot moment. Aquest grup d’alumnes assumeix tota la feina bruta dels inicis, de començar per baix, del pas a pas… Per sort, quan ja em puc incorporar 100% al musical, la darrera setmana, tot és ja molt més fàcil i puc anar encaixant les feines desenvolupades per aquest grup amb molta més facilitat.\nCom pensa que ajuda el Musical als alumnes, als adolescents?\nSincerament crec que tots els que participen en el musical aconsegueixen vivències inoblidables, plenes de valors, difícilment assolibles en altres activitats. Veure com alumnes de diferents edats s’ajuden, col·laboren, s’animen per aconseguir un projecte global… Aquest any, en el primer ball introductori, comptàvem amb una selecció d’alumnes que tenen facilitat per ballar, des de 1r d’ESO fins a batxillerat. Va ser molt emocionant veure com, els 3 més petits, van ser els que van aprendre més ràpidament unes passes de ball que trencaven la lògica dels moviments i presentaven una considerable dificultat. Però encara va ser més emotiu contemplar com els grans es fixaven i aprenien dels més menuts! Al final tots ho van aconseguir!\nPer últim, alguna idea pel Musical del pròxim curs? Li agradaria introduir alguna cosa nova?\nEl Sr. Carreras ja té idees per començar el guió. Jo, per la meva banda, sempre intento trobar coses noves i diferents a nivell escenogràfic i global. Per exemple estic plantejant-me canviar la fórmula dels 3 últims musicals amb l’immens decorat de fons. També voldria canviar la forma de l’escenari i altres aspectes tècnics, però no sempre podem fer el que desitjaríem, ja que disposem d’un pressupost limitat. No oblidem que, malgrat el resultat força professional que ens agrada aconseguir, som una escola!


Museros implanta la Bústia del Major – RiberaTV\nAquesta eina està pensada per a recollir les inquietuds, queixes, suggeriments de les persones majors\nL’Ajuntament de Museros, a través de la Regidoria de Majors, ha implantat un nou servei dirigit a la gent gran: la Bústia del Major, pensat per a recollir les inquietuds, queixes, suggeriments i qualsevol qüestió relativa a les persones majors i el seu entorn.\nEl lloc on s’ha instal·lat és a la Casa de Cultura, i també s’ha habilitat una adreça de correu electrònic (buzondelmayor@museros.es) per a la mateixa comesa, perquè molts ja són usuaris de les noves tecnologies i se saben desembolicar amb soltesa.\nL’alcaldessa de Museros, Cristina Civera, ha manifestat que “el col·lectiu al qual va dirigit és cada vegada més nombrós, i les seues inquietuds han d’arribar a l’Ajuntament per a ser posades en pràctica per al benefici de la ciutadania”.\nEl regidor de Majors, Juan José Carrión, ressalta que “animem a les persones majors a traslladar-nos les seues opinions de manera anònima, per a poder remeiar-les en cas que siguen queixes i efectuar-les en cas que siguen suggeriments viables”.\nAquest servei també compta amb la col·laboració de l’educadora social, que actualment imparteix cursos d’estimulació cognitiva per a aquest grup de persones.\nMuseros implanta la Bústia del Major added by Ribera Televisió on 27 octubre, 2021


Com ajudar al teu fill a superar la timidesa\nLa timidesa genera patiment i té tendència a agreujar-se FOTO: Cedida\nUn dels aprenentatges més importants que hem de donar als nostres infants és desenvolupar i enfortir l'autoestima\nPares i Nens 09 d’agost de 2020 18:20\nLa timidesa apareix a partir dels 2 anys, quan els infants comencen a ser conscients que les seves accions tenen conseqüències sobre la resta. Aquestes conseqüències de vegades no tenen efecte, i d'altres provoquen el riure en altres persones. Això fa que es puguin sentir avergonyits. A mesura que facin anys, els infants donen importància a l'opinió dels altres, pel que és el moment que pot sorgir la timidesa.\nSi la timidesa únicament respon a una circumstància en concret o a un parell, no ens hem de preocupar. En el cas que aquesta timidesa es converteixi en dificultats de relació amb adults i altres nens i sempre es defensa amb el pare, la mare, els germans o altres, ens haurem de començar a plantejar un canvi. I és que hem de ser conscients que a més edat i més maduració, millora les relacions pel que els agrada socialitzar, compartir i gaudir amb altres infants.\nEn cas contrari es genera patiment, un patiment que sumat en poca destresa en un àmbit concret, es pot traduir a complexos i baixa autoestima. Un dels aprenentatges més importants que hem de donar als nostres infants és desenvolupar i enfortir l'autoestima, creure en si mateix, acceptar les seves habilitats, la seva identitat i creences, per permetre'ls crear i enfortir relacions socials.


Rossland Motel Rossland (BC) Canadà - Ofertes d'hotels amb els MILLORS DESCOMPTES EN LÍNIA Atenció al Client\nVeure tots els 25 allotjaments a Rossland (BC).\nRossland Motel901 Paterson Hwy, Rossland, Rossland (BC), Canadà, V0G 1Y0 - Veure al mapaExcel·lent8,2Basada en26comentarisRossland MotelVeure més fotos"The owners were very helpful and Bree was so warm and friend..."ValerieCanadaVestíbulVeure més fotosVeure totes les 26 fotosMolt bona ubicació 8,1Veure al mapa8,1UbicacióParticularitats que li encantaranWi-Fi gratuït en totes les habitacionsbanyjardíservei d'habitacions\nSobre l'allotjamentDescripcióSituat a Rossland, Rossland Motel és el lloc perfecte per gaudir de Rossland (BC) i els seus voltants. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. Rossland Motel també ofereix moltes instal.lacions per enriquir la seva estada a Rossland (BC). Aquest hotel ofereix nombroses instal.lacions en el lloc per satisfer el més exigent dels clients. L'ambient de Rossland Motel es reflexa en cada habitació. calefacció, escriptori, despertador, ventilador, aparell de televisió són només algunes de les comoditats a la vostra disposició. L'hotel compta amb una llista completa de comoditats, com bany, camp de golf (a 3 km), esquí, pesca, equitació. Gaudeixi d'incomparable serveis i d'una localització de prestigi a Rossland Motel.Mostrar mésCaracterístiquesAccés a InternetWi-Fi gratuït en totes les habitacionsZones públiques amb Wi-Fi Desplaçamentaparcament de cotxesservei de llançadora Coses a fer, maneres de relaxar-sebanyesports d'aigua (no motoritzats)jardíequitacióesquípescaÀpats, begudes i refrigeriinstal.lacions de barbacoaservei d'habitacions Serveis i comoditatsmagatzem d'equipatgeservei de bugaderiazona de fumadorsEsports de terracamp de golf (a 3 km) Per als nenshabitació familiar Accésentrada/sortida [exprés]s'admeten animals de companyia Disponible a totes les habitacionscalefaccióforn microonesreproductor de DVD/CDdespertadorneverasala d'estarempolles d'aigua de cortesiaplat de dutxaTV satèl•lit/cableMostra MenysPolítiquesEls llits supletoris depenen de l'habitació escollida. Consulti la capacitat de l'habitació individual per obtenir-ne més informació.Al reservar més de 5 habitacions, poden aplicar-se diferents condicions i suplements addicionals.Mostrar més


Solsona allarga el curs de ‘mindfulness’ per a gent gran — Ajuntament de Solsona\nSou a: Inici / La Ciutat / Notícies / Solsona allarga el curs de ‘mindfulness’ per a gent gran\nSolsona allarga el curs de ‘mindfulness’ per a gent gran\nEls Serveis Socials de l’Ajuntament obren les inscripcions per a tres mesos més\nL’Ajuntament de Solsona ha allargat el curs de mindfulness o consciència plena organitzat per a la gent gran. Si bé s’havia programat inicialment d’octubre a desembre, la demanda d’alguns participants ha fet reorganitzar-lo des d’aquesta setmana i fins a final d’abril. Als Serveis Socials se n’han obert les inscripcions, ja que hi ha places lliures.\nEl curs de mindfulness es duu a terme els dimarts quinzenalment de dos quarts de cinc a tres quarts de sis de la tarda a l’auditori de la Sala Polivalent i l’imparteix Goretti Solà. Després d’una breu introducció teòrica, es realitzen exercicis pràctics sobre la influència del pensament en l’emoció i la conducta. També s’hi parla de les actituds necessàries per viure conscientment i potenciar la tranquil·litat i el benestar interiors.\nAquesta és una de les novetats introduïdes aquest curs al programa d’activitats per a la gent gran de Solsona, després de la bona acollida que va tenir en la darrera Setmana de la Gent Gran. Les inscripcions es formalitzen al taulell dels Serveis Socials del consistori solsoní (segona planta) i valen 5 euros al mes.


El Villarreal s'entremet en el fitxatge de Leo Suárez - Blanquinegres.com | Blanquinegres.com\nBlanquinegres , 19 novembre, 2014\nEl Villarreal s’entremet en el fitxatge de Leo Suárez\nDes d’Argentina es continua vinculant el nom de Leo Suárez amb el VCF. Malgrat, l’interès blanquinegre, Boca compta amb altra oferta d’un conjunt de la Comunitat.\nSegons apunten des d’Argentina, el València continua darrere de la joia de Xeneize, Leo Suárez. El mitjapunta argentí, que va eixir a la llum pública la setmana passada de la mà del company de la 97.7, Andreu Alberola, torna a posar la por al cos dels dirigents de Boca davant la possibilitat de la marxa del juvenil a l’acabar el seu contracte, a Juny del 2015. Davant els rumors el club de blau i or te la ferma posició d’oferir-li la renovació, per frenar l’adéu de la promesa de La Candela.\nUna marxa que des de l’entorn del jugador no seria vista en mal ulls. I sobre tot després de la segona proposta rebuda, una proposta procedent de la Plana, del Vila-real. El conjunt groguet hauria fet, ahir mateix, una primera oferta per Leo, una oferta que ara Boca haurà de sospesar davant l’ultimàtum de 48 hores. La proposta del submarí seria fer-se en els servicis del jugador al proper mercat d‘hivern, mentres que la idea de l’equip de Mestalla seria esperar a la fi del contracte i traure el jugador lliure de càrregues econòmiques.\nL’altra cara del club argentí, es a dir, la d’acceptar desfer-se de Leo Suárez, implicaria al València arribar a una sèrie de fites econòmiques. Boca hauria demanat al conjunt valencianista diners per el traspàs, vora 2 milions d’euros, el 50% del passe de Gago, encara propietat del VCF i la cessió o traspàs de Lucas Orban, esta última, petició expressa del tècnic, ‘el Vasco’ Arruabarrena.\nVorem si el treball avançat per Ayala ajuda a tancar esta incorporació o com ja va passar el passa estiu, el veí fort del València acaba furtant-li una nova peça. Recordem el cas Vietto, on els blanquinegres guardaven la possibilitat de tanteig i el Vila-real va acabar eixint-se en la seua, contractant al punt d’Avellaneda.


Aquesta setmana us proposem una excursió circular pel terme de Cervera, capital de la comarca de la Segarra. És una ciutat amb història, bressol de la Generalitat de Catalunya al segle XIV i seu de l'única universitat catalana durant tot el segle XVIII i bona part del XIX.\nVista de la ciutat de Cervera des de la ribera del riu Ondara\nPels carrers de Cervera\nAvancem en direcció sud / sud-oest per a anar a buscar les muralles de Cervera, a la vora dels quals passem en cosa de dos minuts. Es tracta d'una construcció defensiva construïda al segle XIV però restaurada en diverses èpoques. L'edificació de les muralles fou enllestida amb motiu de les tensions entre la Corona d'Aragó i la de Castella tot i que la primera vegada que foren assaltades fou en el context de la Guerra Civil catalana de mitjan segle XV, quan el rei Joan el Gran assetjà Cervera.\nVista de Cervera amb les muralles a la part inferior\nEl camí, empegat a les muralles de la capital segarrenca\nAl remat, fem cap al raval de sant Francesc. Girem a l'esquerra per la costa de sant Francesc i baixem fins al safareig i abeurador de sant Francesc, datat dels segles XVIII-XIX i que han caigut en desús.\nFont al raval de sant Francesc\nSafareig i abeurador de sant Francesc\nUna altra perspectiva d'aquest indret en desús\nA tocar queda l'antic convent de sant Francesc, abandonat, que dóna nom a aquest barri de Cervera. Sota l'advocació del sant d'Assís, i també conegut anomenat de sant Maria de Jesús, aquest conjunt conventual va ser fundat en els primers anys del segle XIII. Tot i això, la fàbrica original, completada en els dos-cents anys posteriors, va ser destruïda durant la Guerra civil catalana abans referida, cap al 1465. Per això, el mestre d'obres Joan Barrufet, que va intervindre en altres construccions notables de la comarca, com el castell de Montcortès de Segarra o la Paeria de la mateixa Cervera, mamprengué la reconstrucció del convent a les acaballes del segle XV.\nFaçana de l'església del convent de sant Francesc\nUna porta tapiada. Per la finestra es veu\ncom el sostre de l'edifici ja ha cedit\nAmb la fundació de la Universitat de Cervera, de la qual parlarem més endavant, el convent va assolir una gran importància ja que va passar a encarregar-se de les càtedres de filosofia i de teologia. Nogensmenys, arran de la desamortització eclesiàstica del segle XIX, els religiosos van ser expulsats i l'edifici es va convertir en una fàbrica de cotó. Després fou una granja i, en l'actualitat, no queden més que ruïnes. L'església conventual, que encara està en peu, és gòtica.\nAltar major de l'església conventual, obra\ndel segle XVI destruïda el 1936\nRetaule barroc de sant Antoni de Pàdua a\nl'església del convent de sant Francesc,\ndestruït l'any 1936\nEn havent-lo ultrapassat, abandonem per fi el nucli urbà de la capital segarrenca i mamprenem cap a la vall del riu Ondara. En cosa de dos minuts, arribem a la vora d'aquest curs d'aigua. Girem a l'esquerra per un camí que ressegueix l'Ondara i que es correspon, durant alguns metres, amb el camí de Cervera a Rubinat.\nCamí cap al riu Ondara\nCamí de Cervera a Rubinat\nMés endavant, passa a correspondre's amb el camí de Fillol, just uns metres abans de fer cap a la font de Fillol. Travessem el riu per una passarel·la per tal de visitar-la. Aquest naixement d'aigua apareix ja documentat en diversos documents del segle XVIII, on és anomenada també amb els topònims de "las Bassetas" (1736) i "fuente de los Reyes" (1782). Popularment, és coneguda endemés com a font de Fiol.\nDetall d'aquest naixement d'aigua\nEn acabant, tornem a creuar l'Ondara i, en cosa d'un parell de minuts, arribem a l'aqüeducte del molí de Fillol i també al mateix molí fariner, documentat des del 1171. Va ser abandonat en la dècada del 1930.\nAqüeducte del molí de Fillol, sobre el riu Ondara\nUna altra perspectiva d'aquesta obra hidràulica\nL'aqüeducte vist des del molí\nPart posterior del molí de Fillol\nEl camí per l'obaga de Miralles\nÉs aleshores quan fem cap a la peixera de Fillol.\nPeixera de Fillol, al riu Ondara\nEn acabant, el camí ens fa creuar l'Ondara novament en dues ocasions. A mà esquerra, ens queda el poble de Vergós, que visitarem més tard. Finalment, per l'obaga de Montpaó, albirem els Comdals.\nEl poble de Vergós\nPer l'obaga de Montpaó\nAllà arribem després de desviar-nos cap a l'esquerra per un camí que connecta amb la carretera N-IIa. El recinte, del segle XV i que va formar part de les propietats del monestir de Montserrat, està encerclat per una tanca perimetral i conté una capella dedicada a sant Antoni de Pàdua. Ara és emprat com a saló per a bodes i altres esdeveniments socials.\nUna altra vista d'aquest conjunt, al peu de la carretera N-IIa\nVista llunyana de Vergós. Al fons, la ciutat de Cervera.\nEntrada a Vergós\nFaçana de l'església de sant Salvador de Vergós\nSafareig de Vergós\nHabitatges a Vergós\nPas per baix d'un dels habitatges\nLa granja del Pomers, a tocar de la carretera\nVista de cal Cubano, junt al raval de sant Francesc\nHabitatges en ruïnes\nCarrer de la Barbacana\nTravessem la via principal de la ciutat de Cervera, lloc on va nàixer la Generalitat de Catalunya l'any 1359. Fou aleshores quan les Corts del Principat, en el context d'un enfrontament bèlic amb Castella, aprovaren la creació d'aquest organisme que, hui dia, conforma l'aparell institucional que sosté l'autogovern català.\nFinalment, arribem a la Universitat de Cervera, un magnífic edifici del segle XVIII que, com hem avançat abans, fou seu de l'única universitat catalana després de la Guerra de Successió. Tancades l'any 1717 les de Barcelona, Lleida, Girona, Tarragona, Tortosa, Solsona i Vic, Felip de Borbó aprovà la creació de la cerverina per la fidelitat de la ciutat a la causa borbònica amb motiu del conflicte dinàstic amb les Àustries. L'any 1842 fou tancada després que la vida acadèmica tornara a Barcelona.\nEntrada principal al recinte universitari\nDetall de la façana d'aquesta universitat,\nd'estil barroc i construïda entre 1726 i 1740\nArribats a la Universitat de Cervera fiquem el punt i final a la ruta. Ací teniu l'enllaç a Wikiloc. Desitgem que us agrade.


Pobresa energètica: inadmissible i evitable - Àngels Guiteras\nPobresa energètica: inadmissible i evitable\nSegons les últimes dades publicades per l’Idescat l’octubre passat, 358.100 persones a Catalunya no poden mantenir el seu habitatge a una temperatura adequada. Aquests casos quantificats posen de manifest, altra vegada, l’augment de la pobresa energètica al nostre país. Un escenari que no ha de sorprendre ningú, si tenim en compte que el 10% de les llars amb menys renda han perdut un 43% del poder adquisitiu des de 2006, mentre que el rebut de l’electricitat ha pujat un 60%, el de l’aigua un 66%, i avui ja estem pagant la tercera energia més cara d’Europa.\nTot i que el govern català és pioner en alguna de les iniciatives per lluitar contra la pobresa energètica, no acaba de concretar les mesures que permetrien reduir aquests índexs i revertir la situació. En part, el govern català té tota la raó en el fet que les competències les té Madrid i que l’Estat -en complicitat amb les empreses energètiques- ha posat bastons a la rodes a tots els intents que s’han fet fins ara des de Catalunya per solucionar aquest problema. Però també té a la seva teulada mecanismes, eines i propostes que pot impulsar.\nA més de la introducció en el Codi de Consum, que el Parlament ha d’aprovar avui, del dret que els subministraments bàsics de les famílies vulnerables no es tallin, fa uns dies el Govern va oferir més detalls sobre el projecte de crear un fons solidari que es faci càrrec de les factures que aquestes famílies no puguin pagar. Es tractaria d’un fons público-privat que hauria de comptar anualment amb un mínim de 40 milions d’euros, aportats al 50% per les administracions públiques i pel sector privat. L’impuls d’aquest fons, mitjançant una fundació de nova creació, és una bona notícia, malgrat que el projecte té encara interrogants importants. El més decisiu és si les empreses subministradores aportaran efectivament els 20 milions que calen per cobrir l’altre 50% necessari. Aquesta és una línia vermella, a criteri nostre, per donar suport al projecte, puix que altrament estaríem sufragant amb els diners de tots els problemes de morositat i impagaments d’aquestes companyies, que, a més, obtenen anualment uns beneficis milionaris.\nSabem que aquesta és la solució possible avui, però no la desitjable. En altres països europeus aquests fons solidaris per fer front a la pobresa energètica es cobreixen amb una taxa en les factures de les companyies. Però a Catalunya una possible taxa d’aquest tipus seria immediatament recorreguda i suspesa per l’Estat, veient el que ja ha passat amb mesures recents més tímides.\nTanmateix, haurem de seguir exigint solucions definitives a l’Estat, perquè la pobresa energètica seguirà sent un problema durant molts anys: que compleixi les directives europees sobre aquesta matèria; que estableixi un sistema tarifari progressiu, amb exempcions per a les famílies vulnerables; que permeti un IVA reduït per a les factures d’aquestes famílies, i que obligui les empreses subministradores, com passa en altres països, a dur a terme programes preventius i d’informació per a les famílies. L’informe El dret als subministraments bàsics, que va presentar el Síndic de Greuges fa uns dies, ha d’esdevenir un document de referència, perquè fa un diagnòstic molt encertat del problema i de les vies de solució.\nPodem emmirallar-nos en el Regne Unit, que, amb el programa d’eficiència energètica Energy Companies Obligations (ECO), obliga les companyies de gas i electricitat més grans a donar suport als consumidors vulnerables per implementar mesures d’estalvi energètic, com l’aïllament de façanes i teulades o el canvi de calderes. O en França i Itàlia, que compten amb deduccions fiscals per a aquells que inverteixen en la millora de la qualitat energètica dels seus habitatges, unes deduccions fiscals que poden arribar al 55% de la despesa en millora energètica. Hi ha molts més exemples que es podrien estudiar i aplicar al nostre país.\nEls subministraments bàsics són un bé que influeix directament en la possibilitat de viure una vida digna, és un dret bàsic al qual tots hauríem de tenir accés a un preu just, de manera generalitzable i igualitària. No pot ser un privilegi per a uns quants, sinó un dret per a tothom.\nCal, doncs, compromís de les administracions, i coordinació i voluntat de tots els agents implicats per no allargar més aquesta situació. La pobresa energètica és un problema creixent que té conseqüències sobre el confort i el benestar de les persones. Actualment al nostre país els instruments polítics i legals encara no garanteixen l’ús i l’accés a l’energia a un preu just. El fred ja ha trucat a la porta, però malgrat ser molt hospitalaris, no volem que es quedi a passar l’hivern a casa nostra. No hi està convidat. La pobresa energètica és inadmissible.


Una tragicomèdia contra els prejudicis - Levante-EMV\nUna tragicomèdia contra els prejudicis\nAlumnat de 3r i 4t d'ESO i professorat de l'IES Ravatxol de València han creat "una tragicomèdia en 3D", que combina teatre, audiovisual, ball i robòtica i que, entre altres coses, critica l'homofòbia i l'aporofòbia.\nmiriam bouiali valència 20.06.2018 | 14:32\nUna tragicomèdia contra els prejudicisM. Á. Montesinos\nNo hi ha millor manera per a empatitzar i conéixer els sentiments i les vivències d´altres persones que posar-se en la seua pell. Això és el que van pensar a l'IES Ravatxol de València, on han creat l´obra de teatre «Aporofòbia», amb un fort component de temàtica social. Les arts dramàtiques han servit a l´alumnat per aprendre, junt amb el seu professorat, què és l´aporofòbia i l´homofòbia i quines conseqüències tenen per a les persones que les patixen. Però esta no és una obra de teatre a l´ús, com tantes que es representen estos dies als centres educatius valencians i que servixen per a concloure el curs escolar, esta és diferent perquè combina el teatre amb les noves tecnologies a través de la inclusió de dos robots. A més, també està present la comunicació audiovisual, ja que durant els diferents actes es projecten diversos vídeos, i la dansa i el cant. Per tot, des del centre asseguren que es tracta d´ una «tragicomèdia en 3D».\nCom explica Josep Lluís Peris, el director d´este institut de la pedania Castellar-Oliveral, «Aporofòbia» és el final del projecte Turing Multilink (Projecte Teatral i d´Ús de la Robòtica Aplicada a la Igualtat i les Novetats de Gestió Multilingüística), una innovació educativa que va començar fa dos anys. «Volem fomentar una sèrie de valors en tot el centre des de la interdisciplinarietat i d´una forma transversal», apunta Peris.\nTant l'escenografia, el guió, la representació... «tot és material de la casa, tot ho han fet els alumnes i el professorat des de zero», indica. Miguel Àngel Sardà és professor de Filosofia i el director escènic i autor de l´obra que critica la intolerància d´alguns joves, l´adicció a l´alcohol i les retallades a l´educació universitària, que generen grans desigualtats i que faran que els estudiants competisquen per una beca.\n«L'obra té tres actes d´una estructura similar. Comença amb un vídeo d´uns informatius amb diverses notícies. En una s´explica que un grup d´estudiants de 2n de Batxillerat se´n va de 'turisme de borratxera' a Mallorca; una altra, és un canvi en les proves a la universitat; i la tercera és sobre uns robots de la mateixa espècie que han sigut rebutjats per la comunitat pel seu amor, però que han fet un estudi que ha sigut premiat», desgrana.\nA més dels robots, que apareixen en una de les parts de l´obra com si foren uns intèrprets més, al teatre l´alumnat es dividix entre dues fraternitats universitàries: les «pijota», de classe alta i adinerada; i els «èpsilon», els frikis. Entre altres coses, representen una festa que acaba amb un balconing i un xic ferit que es queda en cadira de rodes. Al final, els dos bàndols es reconcilien i els robots, amb la seua investigació, aconseguixen curar al jove .\n«Li hem donat forma a tot en Informàtica, Valencià, Plàstica, Valors Ètics... tot amb alumnat voluntari i assajant en el nostre temps lliure», apunta el professor. A este projecte d´innovació participen un total de 25 estudiants de 3r i 4t d´ESO, que han hagut de treballar l´edició de vídeo, la robòtica, el teatre, les arts plàstiques i visuals? i integrar-ho tot en l´obra. El passat 7 de juny representaren el resultat final en la Sala Horta, en dues dues sessions a les quals assistiren més de 600 persones en total.\nMaria José Codina, professora de Filosofia i coordinadora d´Igualtat del centre i també del projecte, explica que els encarregats del disseny han sigut els estudiants del Programa de Millora i Aprenentatge i Rendiment (PMAR) i el de Programa de Reforç per a 4t d´ESO (PR4).\nEn quant al contingut, detalla Codina, «s´han inclós els estereotips, el patriarcat i els rols de gènere, i de manera molt nuclear la qüestió de l´homofòbia i l´aporofòbia». Segons explica, estos dos últims eren les principals causes de bullying que hi ha a l´institut. Sardà, per la seua part, constata que «Aporofòbia» ha fet a l´alumnat «reflexionar» perquè en els papers «s´han vist reflectits en les seues actituds i interaccions». «No t´ho esperes, però al final veus que la forma de tractar-se és més respectuosa i colaborativa», assegura sobre el canvi d´actitud que ha vist en els joves.\nGanes de pujar a l´escenari\n«Els xics i les xiques estan desvanits del que han fet, i no paren de preguntar si tindran més oportunitats per a representar-ho, perquè dues actuacions se´ls queden curtes», reconeix el director de l´obra. A més de conscienciar, el professor de Filosofia explica que el teatre «ha pujat l´autoestima a molts estudiants perquè han tingut l´oportunitat de fer coses que el currículum habitual no permet o considera».\nDe fet, ha sigut tant l´interés suscitat al centre, que l´alumnat -inclús d´altres classes-, pregunten què faran el pròxim curs i altres grups ja han manifestat que volen fer iniciatives semblants.\nAmparo Alarcón participa en l´obra i fa el paper d´una friki borratxa. Assegura que el que més li agrada és «el guió i la confiança que hem agafat tots», mentre que el seu company, Mateu Ferrer, assegura que ha sigut una experiència «molt xula» que li ha «marcat molt». «Hi ha molta companyonia i hem hagut d´ajudar-nos tots perquè isca endavant», afirma. Nicole Jaya, per la seua part, reconeix que abans d´actuar estava molt nerviosa, «però al final va eixir bé i fou molt agradable».\nDesprés de dos cursos, el teatre ha fet la seua funció i joves com Anna Lagarda tenen clar el missatge: «Este institut representa uns valors diferents; no som homòfobs ni discriminem per motius econòmics».\nCalles iluminadas: Horario y encendido de luces de Russafa y Malvarrosa.


by Club Ciclista Lloret · 11 de maig de 2017\nLa secció de BTT del Club Ciclista Lloret escriurà en breu un nou capítol a la història recent de l’entitat. Després de participar en proves de referència nacional i internacional com la Titan Desert, Andalucia Bike Race o la Ibiza BTT, el biker Martí Jaume disputarà a partir de demà divendres i fins el diumenge la prestigiosa La Rioja Bike Race, de primera categoria mundial segons la UCI.\nAmb una inscripció superior als 1.000 participants, de 17 nacionalitats, la quarta edició de la competició s’ha consagrat com un dels esdeveniments més esperats de la temporada i així ho confirma una participació d’autèntic luxe amb noms com Carlos Coloma, Milton Ramos o José Antonio Hermida. La cita presenta un recorregut de 226 kilòmetres i més de 5.000 metres de desnivell en tres etapes de tipus marató. Els tres circuits transcorren per la Sierra de Moncalvillo, Calmeros y els montes de Nalda, destacant per l’exigència a nivell físic i tècnic. La primera etapa té un circuit de 73,0 km, 2.010, la segona de 89,5 km, 2.150 m+ i la tercera de 63,3 km, 1.655 m+.\nLa Rioja Bike Race es presenta com un dels reptes de la temporada pel biker del Club Ciclista Lloret. Després d’uns mesos allunyat de la competició, una vegada finalitzada la Challenge de Ciclocròs, Jaume confia en mostrar la seva qualitat i sobretot en gaudir d’una experiència única en una de les proves per etapes ineludibles per a qualsevol amant del BTT.


Guanyar Alcoi i la Coordinadora de pensionistes organitzen una xarrada debat entorn a les pensions | GUANYAR ALCOI\nL’acte tindrà lloc el dissabte 15 de setembre a les 11 hores a l’espai Àgora (plaça Ramón y Cajal 1, Alcoi).\nGuanyar Alcoi juntament amb la Coordinadora de Pensionistes de l’Alcoià-Comtat han organitzat l’acte ‘Parlem de pensions’. Es realitzarà el 15 de setembre a les 11 h a l’espai Àgora (plaça Ramón y Cajal 1, Alcoi).\nDes de la Coordinadora de Pensionistes de l’Alcoià-Comtat i Guanyar Alcoi, consideren que la batalla per unes pensions dignes s’ha de lluitar a molts escenaris i que s’ha de visibilitzar aquesta problemàtica en l’àmbit local.\n‘Parlem de pensions’ serà un acte per a debatre i compartir idees sobre l’estat actual i el futur de les pensions públiques junt amb representants de diferents col·lectius i moviments polítics.\nEn la xarrada debat participaran: Yolanda Diaz, diputada al Congrés per En Marea; Héctor Illueca, professor de dret de la UV i inspector de treball; Antonio Estañ, secretari general de Podem; Rosa Pérez Garijo, coordinadora general d’Esquerra Unida del País Valencià (EUPV); Antonio Matarredona com a portaveu de la Coordinadora de Pensionistes Alcoià – Comtat; en una taula de debat moderada per Estefania Blanes, Portaveu del grup municipal Guanyar Alcoi.\nDes de Guanyar Alcoi i la Coordinadora de Pensionistes conviden a tota persona interessada, joves i majors, a acudir a l’acte per parlar de les pensions i per reclamar unes pensions dignes per al present i futur.\nGuanyar Alcoi demana que el projecte del Bulevard es consensue amb els veïns i veïnes i es prioritze al vianant i el transport sostenible\nGuanyar Alcoi demana participar en la confecció de propostes per al Bulevard davant la negativa del Govern de Toni Francés


La Cotorra de la Vall: Demà s’inicia la XX edició del Festival Sete Sóis Sete Luas: ado, pizzica i seduccions mediterrànies a Tavernes\nDemà s’inicia la XX edició del Festival Sete Sóis Sete Luas: ado, pizzica i seduccions mediterrànies a Tavernes\nPresentació del Festival Sete Sois Sete Luas\nEl Festival Sete Sóis Sete Luas torna enguany a Tavernes, amb una programació artística plena de sorpreses, amb una trobada entre el contingut internacional i el local. Les nits de la ciutat s’animaran durant un mes amb l’art, els sabors i les millors músiques del Mediterrani, a més de les exhibicions de prestigiosos artistes estrangers i dels talents artístics locals.\nEl Festival Sete Sóis Sete Luas (www.7sois.eu), gaudeix del suport de l’Ajuntament de Tavernes i com a novetat del Programa Cultura de la Unió Europea. Enguany fa 20 anys (1993-2012) i segueix el seu viatge al llarg de les rutes musicals, artístiques i turístiques que uneixen tot el Mediterrani.\nEl Festival Sete Sóis Sete Luas va nàixer fa 20 anys entre la Toscana i Portugal i hui s’expandeix al llarg d’un itinerari que inclou 30 ciutats d’11 països com Brasil, Cap Verd, Croàcia, França, Grècia, Israel, Itàlia, el Marroc, Portugal, Romania i Espanya, implicant uns 400 artistes i proposant uns 150 concerts de música popular i contemporània. Tot açò acompanyat d’exposicions d’arts plàstiques que compten amb més de 60 estrenes nacionals i atrau més de 200.000 espectadors cada any. A Espanya, a més de Tavernes, el Festival té lloc també a Ceuta.\nLa cartellera s’obrirà demà amb Tramuntana Fusió Mediterrània de València, que pujaran a l’escenari del Clot de la Font el dimecres 11 de juliol, presentant un projecte molt original de fusió musical.\nEl viatge musical del Festival seguirà les nits del 10 i 11 d’agost amb l’extraordinària exhibició de Carles Dénia en l’ermita de Sant Llorenç i de les veus Sete Sóis Sete Luas amb el Cor de Cambra Quinzedemarç, dirigit per Sergio Bernich de Croàcia, en l’almàssera del Reial Monestir de Santa Maria de la Valldigna.\nEl diumenge 12 d’agost estarà dedicat a la bona cuina siciliana (sud d’Itàlia) i a les escultures de ferro i vidre de Simon Benetton, artista del Vèneto. En el Cinema Olimpo a les 22h podran degustar-se unes tapes especials acompanyades de vins sicilians i veure l’espectacle de la dansa oriental del ventre de la ballarina siciliana Sara, homenatge a la cultura siciliana d’inspiració àrab.\nA les 22h30, el Cinema Olimpo serà envaït per les grans escultures de ferro i vidre de l’exposició “Ferro i vidre més enllà de l’horitzó” de l’artista italià Simon Benetton. L’escultura de Benetton és un testimoniatge de la supremacia de l’home sobre la matèria. L’exposició estarà oberta fins al final del Festival.\nEn una nit similar plena d’esdeveniments, no hi pot faltar la música i ha de ser del sud d’Itàlia: també a les 22h30 en el Cinema Olimpo, el grup Canzoniere Grecanico Salentino us capturarà amb els ritmes de la Pulla (Itàlia)- la pizzica i la taranta desembocaran en un ball desenfrenat que barreja moments de catarsi amb arrancades d’autèntica bogeria.\nSeguint amb la mirada posada en el caleidoscopi de colors musicals del Festival Sete Sóis Sete Luas, ens deixarem capturar pel sentiment que produeix el fado, enguany declarat patrimoni immaterial de la humanitat per la Unesco. Serà interpretat per la gran fadista de les illes Açores, Arminda Alvernaz, en estrena nacional el dilluns 13 de juliol.\nEl dimarts 14 d’agost serà el moment de la música balcànica amb els ritmes de Franko Krajcar des de Croàcia. Música tradicional croata amb una visió original i contemporània en què descobreix nous camins musicals. Tocant instruments molt diferents, tradicionals i clàssics, presenta memòries i emocions, i convida el públic a un viatge en l’imaginari sonor de Croàcia i del món.\nEl tancament del Festival, dimecres 15 d’agost, correspondrà al nou projecte multicultural del Festival, la 7Sóis.MedKriol.Orkestra.20°, nascut del diàleg intercultural per a celebrar els 20 anys del festival.\nPublicat per La Cotorra de la Vall a 20:10\nOn s'ha fet la presentació? No he vist cap cartell que ho anunciara.\n10 de jul. 2012, 20:31:00\nLa presentació, com és tradicional des què se celebra el festival a Tavernes i d'això ja en fa anys, s'ha fet a València ciutat.\nSuposem que serà una norma general per tal d'aprofitar el component mediàtic de la capital (premsa, ràdio, televisió...) i que tinga més ressó el festival en els mitjans de comunicació.\n10 de jul. 2012, 22:46:00


L'emotiva carta de comiat del preparador físic de Luis Salom al pilot balear\nEl preparador, i un dels millors amics del pilot, explica tot el que sent després de la seva mort\nSalom amb el seu preparador físic. Foto: Cedida\nDesprés que el passat divendres el pilot mallorquí de Moto 2, Luis Salom, perdés la vida en la segona tanda d'entrenaments lliures del Gran Premi de Catalunya, el seu preparador físic i un dels millors amics del pilot, Luis Costa Balboa, ha escrit una carta al pilot. Una carta en homenatge a Salom que ha publicat 'Marca' i en la qual recorda les últimes hores viscudes amb el pilot, abans no s'acomiada d'ell.\nLa carta de Luis Costa\n«Per molt que intento no pensar-hi, és inevitable que te m'apareguis en flaixos durant tot el dia.\nSe'm fa molt difícil imaginar-me que no ets aquí amb nosaltres, que no t'aniré a controlar a les corbes dels circuits i a renyar-te el poc que feies malament. Ja res tornarà a ser com abans.\nVas marxar sense avisar.\nNingú de l'equip estava preparat per a aquesta situació.\nEren uns putos entrenaments lliures 2, com qualsevol altre entrenament de divendres tarda. No era una guerra en què haguéssim de preocupar-nos per la teva vida, no paties una malaltia. Era la teva vida, les motos, les que t'ho han donat tot.\nHòstia és que no tenies cara d'anar a morir-te, hòstia puta.\nDijous a la tarda, abans de la roda de premsa de MotoGP, feies broma amb mi i l'Eduardo Perales, sobre les teves joioses rimes del número cinc...!\nSalom: ¿Costa, quant has trigat de casa teva al circuit?\nJo: Uns 25 minuts de tranquis.\nS: Doncs por el cuuuulo te la hincoooo!\nI jo et vaig agafar de la cintura i et vaig aixecar cridant-te cabró i rient mútuament.\nDesprés vas i em deixes anar...\nS: Et vas vendre totes les motos?\nS: Quantes en tenies?\nS: Doncs, por el culo te la hiiiincoooooooooo!!!\nI l'Edu trontxant-se amb tu, i tu fent burla de les poques llums que vaig tenir amb el del puto 5 i la seva rima dels ous.\nDesprés vam estar parlant que t'havies enamorat de la meva Tmax, que flipaves, i que n'hi havies comprat una al teu pare.\nEm vas comentar els teus entrenaments amb la Yamaha MT07 als kàrtings...\nTambé de les motos de Supermotard i et posaves amb mi del pijeras que era jo en decorar-les i preparar-les.\nEt vaig fer entrar en raó perquè tu, en el fons ets igual, perfeccionista malaltís.\nJoder Lluís, quina merda tot tio.\nEstic escrivint això, que em serveix com de petit homenatge per recordar-te de la gran persona i genial que eres.\nA la moto eres un puto cavall de carreres, agressiu, nerviós, imparable.\nPer la TV potser no semblaves tan simpàtic, però un cop et deixaves anar i agafaves confiança amb algú, no hi havia qui et parés. Això m'agradava de tu, ja que jo també sóc així.\nVull plorar i ja no em queden llàgrimes. Necessito escriure això per sentir-me millor.\nMaleït dia, maleïda hora, maleït entrenament, maleïda corba, maleïda mala sort. Això és un somni? Podria ser-ho per favoooor Déu!\nEl que havia de ser un cap de setmana per gaudir, una pel·lícula d'acció amb un final d'allò més maco, va canviar de guió sobtadament emportant-s'ho tot per davant.\nDivendres abans de l'FP1, em deies que deixaves les claus de l'scooter a la taula. No vaig venir a l'FP1 per un tema familiar, però et vaig prometre que a l'FP2 hi seria com un rellotge.\nMira si eres bon tio i em sorprenies cada dia més, que estant tu concentrat a la moto, m'envies per Whatsapp a les 14.22 que com es troba el meu pare després del seu atac d'ansietat.\nAixò només ho fa algú que té un cor més gran que el pit.\nVas acabar 8è en el primer entrenament, content, gaudint damunt de la teva Kalex.\nAl camió del SAG Racing Team, com de costum, Jesko Raffin i tu us poseu a estirar i al veure't jo a quatre potes estirant l'esquena, et foto una puntada al cul i et dic 4 xorrades (que ens venen bé sempre als pilots, per destensar l'ambient pre-entrenament), et dono els mateixos consells de sempre, que gaudeixis de l'entrenament i que tot sortirà sol.\nI Luís, l'última vegada que et vaig veure, va ser al revolt 4, a Repsol, entrant creuat, agressiu, per feina.\nJo tenia apuntat a les notes, per dir-te en acabar l'entrenament, que a La Moreneta, entrant d'esquerres i empalmant la pujada, aprofitaves la pista molt bé i eres dels més ràpids en aquesta secció.\nSorprenentment, ja no vas passar més per davant meu. Jo t'esperava sobre de l'scooter, amb el meu full de temps, el meu mapa del circuit, els 4 parcials distingits, el meu bolígraf, les meves notes...\nVan posar bandera vermella a la pista i la resta no vull explicar-ho.\nEls tràgics moments viscuts després de la teva caiguda, no vull repetir-los mai més. Aquesta agonia de veure't estès a la corba 12 del Circuit de Barcelona-Catalunya, sense que els marshalls em deixessin entrar a veure com estaves, saber de tu, si et movies, si parlaves... És el més dur que he viscut i he vist en la meva vida.\nAra ja no podré ajudar-te mai més a peu de pista, amic, però veuré la teva estrella brillar a la nit, amb més intensitat que mai, l'estrella més gran de l'univers, 'L'estrella número 39'.\nEm guardo com or el full de notes i el boli, per quan ens reunim un dia allà dalt, et pugui seguir controlant en els parcials del cel i quan finalitzin els entrenaments al paradís, ens partim la caixa amb les teves rimes i les meves tonteries del 5, una vegada i una altra.\nI te n'has anat, tio...\nEl meu pilot llebrer de carreres, allà on siguis, segueix cavalcant amb aquest nervi que et caracteritza.\nEres, ets i seràs sempre un pura raça, el meu MEXICÀ.\nLuis Salom Horrach\n7-8-91 / 3-6-16»


espai de ioga - MLC - mètode d'alliberament de cuirasses\nMLC – mètode d’alliberament de cuirasses\nDiuen que el cos mai menteix i mai s’oblida, portem tota la nostra memòria cel·lular tancada en les nostres cuirasses. Una cuirassa és l’expressió de la vida, però de la vida inhibida. És com una armadura que ens col·loquem cada vegada que hem dit no a la vida, a l’amor i si a la por, si a la resistència i si a la negació de nosaltres mateixos.\nEl MLC – mètode d’alliberament de cuirasses busca alliberar aquestes cuirasses per poder arribar al cor del cos on es troba el nostre ésser, on resideix la nostra serenitat, harmonia, bondat i la lleugeresa de l’ésser.\nEs fa a través de moviments molt suaus que a poc a poc aniran obrint una esquerda en les nostres cuirasses perquè pugui fluir a través d’ella el moviment de la vida.\nHoraris i preus classes de MLC – mètode d’alliberament de cuirasses\nQuotes mensuals individuals\nQuota 1 classe setmanal: 34 euros/persona\nQuota 2 o més classes setmanals: 58 euros/persona\nQuotes mensuals conjuntes\n(Varies persones amb qui es té una vinculació personal i/o econòmica)\nQuota 1 classe setmanal: 34 euros la persona de referència inicial més 17 euros per cada altra persona.\nQuota 2 o més classes setmanals: 58 euros la persona de referència inicial més 17 euros per cada altra persona que faci 1 classe setmanal o bé més 29 euros per cada altra persona que faci 2 o més classes setmanals\nEspai de Ioga Lleida, és una associació cultural sense ànim de lucre. Les quotes mensuals que paguen el socis serveixen únicament per al manteniment i bon funcionament del centre. Tots els possibles beneficis que es generin amb la nostres activitats s’invertiran en millores al centre i realització d’activitats.\nUs convidem a que ens feu arribar qualsevol suggeriment o proposta que ens ajudi a aconseguir un veritable “espai” de benestar per a tothom.\nConsulta els horaris de totes les activitats| Coneix tot el nostre equip/professors\nConsulta política de privacidad\nRiu Ter, 10\nCopyright © 2019 Espai de Ioga Lleida. Reservats tots els drets.\nAssociació Cultural Espai de Ioga Lleida. Carrer Riu Ter, 10, 25001 -Cappont- Lleida - 616 950 397 / 630 671 406


Escoles gironines recorden Alsina i Vallmajó en un concurs de microvídeos | Catalunya Religió\nPer Catalunya Religió. Dm, 28/04/2015\n- Girona acollirà la cloenda del Memorial Joan Alsina\n- Memorial conjunt als capellans empordanesos assassinats Vallmajó i Alsina\n(Justícia i Pau Girona) L’Espai de Solidaritat de la Coordinadora d’ONG Solidàries de Girona és l'escenari on s'han lliurat els premis del concurs de Microvídeos, una proposta inclosa en el Memorial conjunt a Joan Alsina i Quim Vallmajó. Aquests dos capellans gironins que van morir assassinats pel compromís amb el poble a qui servien, han estat recordats al llarg del 2014 amb diferents actes.\nLess entitats organitzadores –Justícia i Pau-Girona, Grup d’Empordanesos i Empordaneses per la Solidaritat i el Fòrum Joan Alsina– i la productora audiovisual D2visual han composat el jurat d'aquest concurs que perseguia sensibilitzar els joves i la societat en general sobre la importància del compromís personal per a la transformació vers un món més just i solidari a partir d'aquests dues figures.\nD'entre la vintena de treballs presentats, s'ha concedit quatre premis de 200 euros cadascun. Les produccions havien de tenir una durada màxima d’1 minut, s’havia de destacar una frase dita o escrita per un dels dos personatges i es podien realitzar a títol individual o en nom d’una entitat.\n“Només podem ajudar a fer un món nou, en la mesura que hi estem ficats a dintre”\nEl premi individual ha estat per a Anna Rodríguez d'Els Montells (Montsià) i estudiant de la UdG . El premi a entitats s’ha repartit entre l’Institut Montsoriu d’Arbúcies i l’escola Joaquim Vallmajó de Navata. Finalment el premi per votació popular a través del Facebook ha estat per Cristina Triadó de Lloret de Mar i també estudiant de la UdG.\nAnna Rodríguez, estudiant de Relacions Públiques i Publicitat, ha declarat que no coneixia els dos testimonis, i per això li va interessar conèixer-los a través de les seves frases i escrits. Va triar la que més li va “xocar”: “Només podem ajudar a fer un món nou, en la mesura que hi estem ficats a dintre” perquè no es tracta d’ajudar només puntualment sinó de forma implicada i continuada. Ha pensat fer el curt per a mainada petita. El seu vídeo és aquest:\nPer part de l’Escola Joaquim Vallmajó ha recollit el premi la mestra de l’escola Carme Gubert, que ha comentat que els nois i noies de l’escola s’ho van passar molt bé fent-ho i que els diners del premi el destinaran a una escola de Ruanda, a Rilina concretament, a la que en Quim Vallmajó hi estava vinculat. De l’institut Montsoriu d’Arbúcies ha recollit el premi el professor Jordi Pujadas, que ha explicat que els nois i noies que van elaborar el vídeo són alumnes de l’aula oberta de l’institut i que el van realitzar com un projecte de socials. Ells destinaran els diners obtinguts a l’entitat de cooperació del seu poble SOARPAL.\nLes entitats organitzadores han manifestat que es plantegen continuar organitzant en el futur activitats participades que promoguin el valors del compromís en la Justícia i la Cooperació per transformar les realitats del nostre món.\nEls premis es van lliurar divendres, coincidint amb la proximitat de l’aniversari de l’assassinat de Quim Vallmajó: diumenge en va fer 21 anys. I per això aquest diumenge a Navata, població natal d’en Quim Vallmajó, s'hi han celebrat diversos actes commemoratius.\nJoan Alsina, Joaquim Vallmajó, Empordà, memorial, concurs, vídeos, microvídeos, Navata, Arbúcies, udg, compromís, solidaritat, Girona, Acció Social, Espiritualitat, Clergat, Actes\nMoren els jesuïtes Hèctor Vall, referent de l'ecumenisme, i Carles... Inicien un programa perquè les persones grans “recuperin el sentit de les...\nNeix Desestructurats, un projecte evangèlic per enfortir la família Els bisbes parlen de la 55a Jornada Mundial de les Comunicacions Socials\nLa parròquia de Sant Ignasi de Lleida tornarà a acollir persones temporeres Entitats d’Església organitzen el primer recompte de persones sense llar a...


Contes a la carta: 2013\nContes a la carta, de Jesús M. Tibau; un regal personalitat i original per fer a una amistat, familiar o a un mateix.\nFa uns dies vaig enviar un dels meus Contes a la carta, amb un xiquet de 8 anys, i una xiqueta de 10, germans, de protagonistes, i amb l'aparició d'un misteriós monstre de vuit potes que deixava un humit rastre per la casa.\nAvui m'ha emocionat saber la seva reacció en escoltar el conte. S'han sorprès que aquest senyor escriptor sabés tantes coses d'ells, i han llegit el contes als amics, i també ho han fet a classe.\nI aquest dies, de tanta pluja, en veure les petjades que deixaven els seus dos gats han dit: mira, el monstre de vuit potes!\nPublicat per Jesús M. Tibau a 13:56 Cap comentari:\nJa tinc pràcticament a punt d'enviar la cinquena comanda de Contes a la carta. En aquest cas, les "víctimes" són dues, una parella de germans a qui sa mare els vol fer un regal especial: una història on hagin de treballar en equip.\nCada cop estic més content d'aquesta iniciativa, que m'obre finestres, que em crea una obligació que molts cops és necessària per estimular la creativitat.\nVoleu ser els propers?\nPublicat per Jesús M. Tibau a 13:55 Cap comentari:\nEnllestit ja el quart relat d'aquesta iniciativa, que entregaré demà en mà. Amb moltes ganes de saber la reacció de la persona que rebrà el regal.\nPublicat per Jesús M. Tibau a 13:54 Cap comentari:\nFa uns dies iniciava una nova aventura: Contes a la carta.\nEs tracta d'un regal que podeu fer a una altra persona o a vosaltres mateixos. Més informació en aquest enllaç.\nJa n'he escrit tres: un d'assaig i dos comandes.\nHa estat una fantàstica experiència, i crec que, gràcies a les dades que m'han facilitat, hem encertat bastant amb el gust de la persona que es veurà com a protagonista del relat. Relats emotius, versions de contes infantils i fins i tot de gènere negre.\nPublicat per Jesús M. Tibau a 13:53 Cap comentari:\nAvui inicio un nou projecte amb què vull estretir els llaços amb els lectors i lectores de forma directa, personalitzada i original. Es tracta d'un servei de contes a la carta, que em poden encarregar per a ús propi o com a un regal singular a familiars, amics o companys.\nA petició vostra, escriuré un conte del meu estil i d'una extensió entre un i dos folis, inspirat per les dades que em faciliteu sobre la persona homenatjada: aficions, anècdotes, costums, descripció, fòbies, manies, etc.\nEs tractarà d'un regal per a ús privat que procuraré fer-vos arribar amb el mínim temps possible per una d'aquestes dues vies, a escollir:\na) per correu electrònic\nb) per correu postal en paper imprès, signat i acompanyat per un dels meus llibres dedicat\nPot ser un relat emotiu, infantil o de gènere negre, podeu convertir la persona protagonista del conte en víctima o en assassí, en pescador o pirata, en xiquet o gegant.\nEspero les vostres comandes.\nMés informació, al correu electrònic tensunraco@gmail.com.\nPublicat per Jesús M. Tibau a 13:51 Cap comentari:\nEtiquetes de comentaris: definició\nVols convertir algú en personatge d’un relat?\nNomés necessito unes quantes dades personals de la persona homenatjada, les seves aficions, costums, manies, físic, manera de ser... tot el que creguis rellevant per fer-ne una definició.Sovint els petits detalls són els més valuosos.\nEscriuré un relat d’una o dues pàgines de tipus emotiu, o divertit, o infantil, o de gènere negre ... El faré arribar, al més aviat possible, per correu electrònic, o per correu postal, signat, amb la possibilitat d’acompanyar-lo d’un dels meus llibres dedicat.\nMés informació a jesusmtibau@gmail.com\nFa uns dies iniciava una nova aventura: Contes a l...\nPostres de músic, de Jesús M. Tibau (Tou) -\nVisita al CEE Verge de la Cinta - 20 de maig. Visita al CEE Verge de la Cinta de Tortosa, dins del marc del programa Autors a les aules de la Institució de les Lletres Catalanes. Com ...\nCinta Arasa a tens un racó dalt del món - Cinta Arasa visita Tens un racó dalt del món, de Canal 21 Ebre. Fem un repàs als llibres que ha publicat l'últim, per a diverses edats, i sobretot la se...\nA mig camí de la incertesa - Trobo a instagram un nou comentari sobre el meu llibre A mig camí de la incertesa, aquest cop a càrrec de rosergcotoescriptora. Textualment diu: Pe...\nNanocontes negres a ritme de blues - *"Supera la crisi dels cinquanta igual que fa deu anys; els franctiradors no necessiten anar al psicòleg."* .Un dels nanocontes de gènere negre inclosos al...